

REPUBLIKA HRVATSKA

VUKOVARSKO-SRIJEMSKA ŽUPANIJA

** OPĆINA TOVARNIK**

**POVJERENSTVO ZA PROVEDBU OGLASA**

KLASA: 112-01/18-04/01

URBROJ: 2188/12-03/01-18-13

Tovarnik, 05.03.2018.

Na temelju odredbe članka 19. u vezi s odredbom članka 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 04/18), a u svezi oglasa za prijem u radni odnos na određeno vrijeme na radno mjesto referen/ica za računovodstveno-financijske poslove objavljenog na stranicama Hrvatskog zavoda za zapošljavanje, Ispostava Vukovar dana 12. veljače 2018. godine te na web stranici općine, Povjerenstvo za provedbu oglasa objavljuje

**OPIS POSLOVA I PODATCI O PLAĆI ZA RADNO MJESTO REFERENT/ICA ZA RAČUNOVODSTVENO-FINANCIJSKE POSLOVE**

Radno mjesto **referent/ica za računovodstveno-financijske poslove** obuhvaća sljedeće poslove:

- prati zakone i ostale propise te opće akte Općinskog vijeća i načelnika vezane za računovodstvo i javne financije te brine o provedbi istih

- knjiži poslovne promjene u glavnoj knjizi, knjiži ulazne fakture

- izrađuje periodične i zaključne račune

- prati i analizira financijske poslove i upoznaje Načelnika i pročelnika s izvršenim zadatcima

- brine o pravovremenom dostavljanu podataka Financijskoj agenciji, Državnoj reviziji , Ministarstvu financija i poreznoj upravi

- sudjeluje u izradi proračuna Općine Tovarnik

- analizira financijske promjene te predlaže odgovarajuće mjere

- predlaže pokretanje prisilne naplate za ona potraživanja za koja evidentira poslovne promjene

- vodi knjigu putnih naloga i blagajne,

- poslovi obračuna i isplate plaće, naknada, drugog dohotka, ugovora o djelu i sl.

- izrađuje zakonske obrasce i izvješća vezano uz plaće, drugi dohodak, ugovore o djelu te dostavlja iste u ustanove definirane odgovarajućim zakonom,

- obavlja poslove platnog prometa,

- odgovorna je za čuvanje knjigovodstvene dokumentacije, dnevnika, glavne knjige i pomoćnih knjigovodstvenih evidencija temeljem kojih obavlja knjiženje poslovnih promjena

- obavlja ostale poslove po nalogu Općinskog načelnika i pročelnika JUO

**Podaci o plaći:**

Plaću službenika u Jedinstvenom upravnom odjelu čini umnožak koeficijenta za obračun plaće Radnoga mjesta na koje je službenik raspoređeni osnovice za obračun plaće, uvećan za 0,5%, za svaku navršenu godinu randoga staža.

Vrijednost koeficijenta za obračun plaće referenta/ice za računovodstveno-financijske poslove utvrđena je Odlukom o koeficijentima za obračun plaće službenika i namještenika u JUO Općine Tovarnik (KLASA: 021-05/17-03/36; URBROJ:2188/12-04-17-1 od dana 29.09.2017.) te iznosi **4,56**. Osnovica za obračun plaće utvrđena je Odlukom o osnovici za obračun plaće službenika i namještenika u JUO Općine Tovarnik (KLASA: 120-06/10-01/01, URBROJ: 2188/12-03-10-1 od dana 16.09.2010.) u visini od **1.603,25 kn bruto**.

Predsjednik Povjerenstva za provedbu oglasa

Katica Matić